Sè-kài Iá-kiû Keng-tián-sài

**Sè-kài Iá-kiû Keng-tián-sài** (; sok-siá: ) sī Bí-kok Chit-pāng Tāi-liân-bêng kah Bí-kok Chit-gia̍p Iá-kiû Tāi-liân-bêng Kiû-oân Kang-hōe kiōng-tông chhek-ōe ê kok-chè iá-kiû tōa-sài, mā siū-tio̍h Sè-kài Pāng-lúi-kiû Liân-bêng jīn-khó, sè-kài kok chiu lóng-ū kiû-tūi chham-sài, thâu-chi̍t-kài tī 2006 nî 3 goe̍h kí-hêng. Sè-kài Iá-kiû Keng-tián-sài sī thâu-chi̍t-pái ū tōa-liōng Tōa-liân-bêng kiû-oân chham-ka ê ko-chúi-chún sài-sū. Kàu 2023 nî í-keng kí-pān 5-kài ah.

2005 nî, Ò-úi-hōe koat-tēng tùi 2012 nî Hā-kùi Ò-ūn khai-sí chhú-siau iá-kiû liáu-āu，chi̍t-kóa iá-kiû ê chú-le̍k kok-ka khai-sí the̍h-thâu kí-hêng khai-hòng Tāi-liân-bêng kiû-goân chham-ka ê iá-kiû pí-sài. Lo̍h-bóe koat-tēng kí-pān Sè-kài Iá-kiû Keng-tián-sài. 2006 nî kí-pān ê Tē-1-kài Iá-kiû Keng-tián-sài, tī keng-kòe 18-kang, lóng-chóng 39-tiôⁿ ê pí-sài liáu-āu, chòe-āu sī Ji̍t-pún tit-tio̍h thâu-chi̍t-kài ê koan-kun, Kó͘-pa tit-tio̍h a-kun.

In-ūi sài-sū pān liáu chiâⁿ sêng-kong, kok-kok lóng siōⁿ-beh cheng-chhú chham-sài ê ki-hōe, só͘-í tī 2012 nî cheng-ka Chu-keh-sài ê khoân-chiat, hō͘ chìn-chêng m̄-bat chham-sài kòe ê kok-ka (chhiōⁿ Nicaragua, Colombia, Pa-se, A-kin-têng, Thài-kok, Hui-li̍p-pin, Pa-ki-su-thán, Eng-kok, Hoat-kok, Se-pan-gâ, Tek-kok, Chia̍p-khek, Niú-se-lân, Í-sek-lia̍t) thang thàu-kòe chit-ê ki-hōe lâi chìn-kip chham-sài.

Tē-5-kài Sè-kài Iá-kiû Keng-tián-sài tī 2023 nî 3 goe̍h 8 hō khai-sí pí-sài, lo̍h-bóe Ji̍t-pún-tūi phah-iâⁿ Bí-kok-tūi tit-tio̍h koan-kun.

## Te̍k-sû Kui-chek
### [[Tâu-chhiú]] Hān-chè
* Ī-sài: 65-kiû (tē 1, 3 kài), 70-kiû (tē 2 kài)
* 8-kiông: 80-kiû (tē 1, 3 kài ), 85-kiû (tē 2 kài)
* Chún-koat-sài, Koat-sài: 95-kiû (tē 1, 3 kài), 100-kiû (tē 2 kài)
* Tâu chhiau-kòe 50-kiû, ài hioh-khùn 4-kang chiah ē-tàng chiōⁿ-tiôⁿ.
* Tâu 30 ~ 49-kiû ia̍h-sī liân-sòa 2-kang tâu bô 30-kiû, ài hioh-khùn 1-kang chiah ē-tàng chiōⁿ-tiôⁿ.

Pī-chù:
# Nā tâu-chhiú tī bīn-tùi chi̍t-ê thûi-á-chhiú ê sî ta̍t-tio̍h tâu-kiû hān-chè, ē-tàng tâu kah chit-ê táⁿ-se̍k kiat-sok chiah ōaⁿ-tâu.
# Sian-hoat tâu-chhiú kan-na su-iàu tâu móa 3-kio̍k tio̍h ū sèng-tâu chu-keh.

### Tan Sûn-khoân-sài Kio̍k-sò͘ Hān-chè
* Tē-1-kài
** Tī ī-sài kah 8-kiông-sài, iân-tn̂g-sài siōng-chē tio̍h-sī phah móa 14-kio̍k, nā kàu 14-kio̍k kiat-sok nn̄g-tūi iá-sī pêⁿ-chhiú tio̍h-sī hô-kio̍k.
* Tē-3-kài
** Bô kio̍k-sò͘ hān-chè, tān-sī tùi tē-13-kio̍k khai-sí chhái-iōng tu̍t-phòa kiong-kio̍k chè.
* Tē-4-kài
** Bô kio̍k-sò͘ hān-chè, tān-sī tùi tē-11-kio̍k khai-sí chhái-iōng tu̍t-phòa kiong-kio̍k-chè.

## Le̍k-kài Sài-sū Kiat-kó

 2021 nî Sè-kài Iá-kiû Keng-tián-sài in-ūi COVID-19, iân-kî kàu 2023 nî kí-pān, mā kái-miâ chò 2023 nî Sè-kài Iá-kiû Keng-tián-sài。

## Sêng-chek

### Pâi-hâng

### Chham-sài Kok-ka Sêng-chek

2006 nî kah 2009 nî lóng sī kāng-khoán ê 16-ê kok-ka leh chham-sài, m̄-koh tùi 2013 nî khai-sí, tio̍h chiàu téng-pái sêng-chek siōng-hó ê 12-ê kok-ka ti̍t-chiap chìn-kip, lēng-gōa sì-ê chu-keh hō͘ kî-thaⁿ 16-tūi phah Chu-keh-sài koat-tēng.

### Chu-keh-sài Chham-sài Kok-ka Sêng-chek

### Thong-kài Sêng-chek
Pau-hâm 2006 ~ 2026 nî lóng-chóng 5-kài ê sêng-chek, tān-sī Chu-keh-sài bô-sǹg.

## Le̍k-kài MVP
* 2006 nî:  Matsuzaka Daisuke (松坂大輔)
* 2009 nî:  Matsuzaka Daisuke
* 2013 nî:  Robinson Canó
* 2017 nî:  
* 2023 nî:  Ōtani Shōhei (大谷翔平)
* 2026 nî:  

## Phêng-kè
sui-jiân Sè-kài Iá-kiû Keng-tián-sài chhut-hiān kàu-taⁿ á-bōe 20-tang, tān-sī tī liû-hêng iá-kiû ūn-tōng ê Ji̍t-pún, Hân-kok, Tâi-oân téng só͘-chāi, chit hāng sài-sū chiâⁿ siū-tio̍h koan-chù. Te̍k-pia̍t sī tī Ji̍t-pún, in-ūi iá-kiû phó͘-phiàn hőng khòaⁿ-chò sī siōng siū-tio̍h hoan-gêng ê kok-bîn ūn-tōng chi-it, hō͘ sài-sū tī Ji̍t-pún ê koan-chù thêng-tō͘ pí kha-kiû ê Sè-kài-poe pí-sài koh-khah koân. Tī pí-sài chêng kúi-nā-goe̍h, Ji̍t-pún mûi-thé tio̍h ē thàu-kòe sin-bûn kah tiān-sī chiat-bo̍k hòng-sàng kah sài-sū siong-koan ê mi̍h-kiāⁿ, Ji̍t-pún-tūi mā-tī ta̍k-kái sài-sū lóng phài-chhut pau-hâm Tāi-liân-bêng soán-chhiú ê cheng-jōe kiû-oân. Tī ji̍t-pún kí-pān ê tiôⁿ-chhù ji̍p-tiôⁿ jîn-sò͘ mā-sī kok chú-pān-kok tang-tiong siōng-koân ê; tiān-sī ti̍t-pò͘ mā tit-tio̍h hui-siông koân ê siu-sī-lu̍t. Chhiōⁿ 2023 nî Sè-kài Iá-kiû Keng-tián-sài, Ji̍t-pún-tūi só͘-ū pí-sài ê siu-sī-lu̍t lóng-chhiau-kòe 40%, sī hit-nî tiān-sī chiat-bo̍k siu-sī-lu̍t ê tē-5-miâ. Tiān-sī-tâi kui-kang lóng-ē ū kah Keng-tián-sài siong-koan ê kok-chióng pò-tō, sīm-chì ū kong-si ūi-tio̍h khòaⁿ koat-sài hō͘ choân-thé oân-kang pàng-ká. Tī kâng-khoán liû-hêng iá-kiû ê Hân-kok kah Tâi-oân, Keng-tián-sài mā chiâⁿ siū-tio̍h koan-chù.

## Koh khòaⁿ
* Sè-kài Iá-kiû 12-kiông Sài
* Sè-kài-poe Lú-chú Iá-kiû-sài

## Chham-khó Chu-liāu

## Gōa-pō͘ Liân-kiat

* 官方網站
* 
* 
* 
*